- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Un sfert din depozitele totale ale populaţiei sunt la peste 74.000 de români bogaţi
Un număr de aproximativ 74.400 de persoane fizice care sunt în clubul românilor bogaţi aveau la sfârşitul anului 2023 depozite bancare mai mari de 100.000 de euro cu o valoare cumulată de aproape 81 mld. lei (echivalentul a circa 16 mld. euro).
Un sfert din depozitele totale ale populaţiei sunt la peste 74.000 de români bogaţi
Potrivit celor mai recente statistici ale Fondului de Garantare a Depozitelor Bancare (FGDB) analizate de ZF, raportat la soldul total al depozitelor populaţiei în lei şi valută, care s-a apropiat de 340 mld. lei (circa 68 mld. euro) la finalul lunii decembrie 2023, depozitele aflate peste pragul de 100.000 de euro reprezintă aproape un sfert (24%).
Depozitele bancare sunt garantate în cazul falimentului unei bănci în limita echivalentului a 100.000 de euro.
În ciuda contextului economic şi geopolitic tensionat, cu război la graniţă, inflaţie încă mare şi dobânzi la depozite real negative, numărul românilor cu depozite bancare mai mari de 100.000 de euro la bancă a urcat cu aproape 10.000 în 2023 faţă de 2022, un salt record, totalul ajungând până la un vârf de 74.381 la finalul anului trecut.
Numărul total al deponenţilor se determină prin însumarea datelor consolidate raportate de fiecare bancă, astfel încât o persoană care are depozite la mai multe instituţii de credit este luată în evidenţă de mai multe ori. În timp ce numărul persoanelor fizice cu depozite peste plafonul de 100.000 de euro a crescut cu aproape 10.000 (9.979) faţă de 2022, respectiv cu 15,5%, valoarea sumelor economisite astfel s-a majorat cu circa 9 mld. lei (1,8 mld. euro), respectiv cu 13% faţă de 2022.
Cel mai probabil o influenţă asupra acestei creşteri a numărului depozitelor de peste 100.000 de euro la bănci a venit şi de la profiturile record şi salariile mari din unele sectoare economice, precum sectorul bancar, sectorul energetic, oil&gas, sau din sfera antreprenorială.
Pe de altă parte, la polul opus pentru mulţi români dobânzile ridicate la credite şi inflaţia încă mare le-au dat planurile peste cap şi le-au subţiat considerabil resursele rămase pentru depozite bancare.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO